Το Χαμπλ κατόρθωσε πολλά στη διάρκεια της ζωής του.
Εκπληκτικές εικόνες...
...επιστήμη αιχμής...
...τεράστια τεχνολογικά άλματα και ηρωισμό από αυτούς που το χειρίζονται και το επισκευάζουν.
Τον επόμενο χρόνο είναι τα 25α γενέθλια του Χαμπλ, και όλοι ετοιμαζόμαστε να γιορτάσουμε αυτά τα επιτεύγματα.
Το 2015 θα είναι γεμάτο με δραστηριότητες για το Χαμπλ, για να τις απολαύσετε αλλά το σημαντικότερο, για να συμμετέχετε και εσείς.
Ήρθε πάλι η στιγμή να δείξετε τι σημαίνει το Χαμπλ για σας.
Επεισόδιο 81: Ωδή στο Χαμπλ
Σε όλη την ιστορία του Χαμπλ το κοινό αποτελούσε μέρος της δράσης του.
Το Διαστημικό Τηλεσκόπιο Χαμπλ των ESA/NASA συνεπαίρνει τη φαντασία του κοινού για δεκαετίες, και εμφανίζεται σε κείμενα, τέχνη και σε όλα τα μέσα.
Το Χαμπλ πάντα δέχονταν και ενθάρρυνε τη συμμετοχή του κοινού και το κοινό ανταποκρίνονταν θετικά.
Φέτος τον Νοέμβριο η σελίδα του ESA/Χαμπλ στο Facebook έφτασε τους ένα εκατομμύριο φίλους
και για να το γιορτάσουν, το προσωπικό του Χαμπλ έβγαλαν φωτογραφίες τους, όπου ευχαριστούσαν τους φίλους του Χαμπλ.
Οι φίλοι του Χαμπλ ανταπάντησαν και είδαμε τα πρόσωπά τους, στις δικές τους "ένας στο εκατομμύριο" αυτοφωτογραφίες (σέλφις).
Όμως αυτό δεν είναι απλά ένας ωραίος τρόπος να σας ευχαριστήσουμε. Η υποστήριξη του κόσμου τροφοδοτεί και χρηματοδοτεί την εκλαΐκευση και την επιστήμη.
Το 2012 οργανώσαμε το διαγωνισμό "Κρυμμένοι Θησαυροί του Χαμπλ", όπου καλέσαμε το κοινό να ψάξει στα αρχεία δεδομένων του Χαμπλ για θαμμένους θησαυρούς που μας είχαν διαφύγει.
Η ανταπόκριση ήταν μοναδική και οι εικόνες που βραβεύθηκαν, εκπληκτικές.
Ακόμη δημοσιεύουμε πολλά από αυτά τα ευρήματα σαν Εικόνες της Εβδομάδας.
Για τα 25 χρόνια του πραγματικά εξαιρετικού τηλεσκοπίου, το 2015, το προσωπικό και οι φίλοι του, θα βάλουν τα δυνατά τους.
Ελάτε μαζί μας παίρνοντας μέρος στο μεγαλύτερο διαγωνισμό μας:
Η "Ωδή στο Χαμπλ" θα ξεκινήσει στις αρχές του επόμενου έτους και θα σας δώσει την ευκαιρία να δείξετε δημιουργικά, πώς σας έχει εμπνεύσει το Χαμπλ.
Μπορείτε να υποβάλετε οτιδήποτε, αρκεί να μπορεί να μεταφορτωθεί σαν βίντεο στο YouTube:
μία περιήγηση σε μία εικόνα, κύλιση πάνω από ένα ποίημα ή κείμενο, παραγωγή ενός δικού σας Hubblecast, δημιουργία animation,
ερμηνεύστε μουσική, μία παράσταση, ή φτιάξτε μία εκπομπή βίντεο.
Απλά κάντε το πρωτότυπα, δημιουργικά και κυρίως με έμπνευση από το Χαμπλ, μία από τις ανακαλύψεις του, ή μία από τις εκπληκτικές εικόνες του.
Δέκα ειδικά επιλεγμένες εικόνες του Χαμπλ αναδεικνύουν τα επιτεύγματα του στα 25 χρόνια που βρίσκεται σε τροχιά,
και αποτελούν ένα καλό εφαλτήριο για δημιουργική έμπνευση για όσους θέλουν να συμμετέχουν.
Ανυπομονούμε να δούμε τι θα σκεφτείτε, και με δεδομένη τη δημιουργικότητα παιδιών και ενηλίκων που φάνηκε στη σελίδα "Your Hubble Pictures" στο Flickr,
είμαστε σίγουροι πως θα ανακαλύψουμε νέους θησαυρούς.
Ακόμη και 25 χρόνια μετά, το Χαμπλ συνεχίζει να μας εμπνέει.
Οπότε τον επόμενο χρόνο να περιμένετε όλες τις εορταστικές δραστηριότητες των ESA και NASA, και ετοιμαστείτε να μας δείξετε τι σημαίνει το Χαμπλ για εσάς.
Το Hubblecast είναι μία παραγωγή του ESA/Hubble στο Ευρωπαϊκό Νότιο Αστεροσκοπείο στη Γερμανία.
Η αποστολή του Χαμπλ αποτελεί διεθνή συνεργασία μεταξύ της NASA και του Ευρωπαϊκού Οργανισμού Διαστήματος.
www.spacetelescope.org
Κείμενα: ESO - Μετάφραση: Μανώλης Ζούλιας